
Αρ.πρωτ:  4009 /ΦΣΧ                                                                    Άνω Λιόσια,  09 / 09/2026
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 

 ΓΙΑ ΑΝΑΘΕΣΗ ΔΙΟΡΓΑΝΩΣΗΣ ΑΘΛΗΤΙΚΗΣ  ΕΚΔΗΛΩΣΗΣ  ΥΠΟ ΜΟΡΦΗ ΧΟΡΗΓΙΑΣ

Η Ελληνική Ομοσπονδία Πάλης, εφεξής «ΟΜΟΣΠΟΝΔΙΑ» έχει αναλάβει από την Παγκόσμια Ομοσπονδία Πάλης (εφεξής «UWW») τη Διοργάνωση: του Παγκοσμίου Πρωταθλήματος Πάλης Παραλίας  Beach Wrestling) U20 & της Τελικής Φάσης Beach Wrestling World Series (εφεξής «ΔΙΟΡΓΑΝΩΣΗ »), που πρόκειται να υλοποιηθεί στην Κατερίνη 25-27/09/2026. 
Δεδομένου αναγκών της άρτιας διεξαγωγής ενός τόσο μεγάλου διεθνούς αθλητικού γεγονότος ιδιαίτερης βαρύτητας, η Ομοσπονδία αναζητά ανάδοχο στον οποίο θα αναθέσει το σχεδιασμό και την υλοποίηση της διοργάνωσης και θα αναλάβει εξ ολοκλήρου τις προβλεπόμενες δαπάνες και την αναγκαία χρηματοδότηση για την επιτυχή υλοποίηση αυτής, ούτως ώστε η «ΔΙΟΡΓΑΝΩΣΗ» να υλοποιηθεί με τον καλύτερο δυνατό τρόπο. 
ΣΥΝΟΠΤΙΚΗ ΠΕΡΙΓΡΑΦΗ ΦΥΣΙΚΟΥ ΚΑΙ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ
Αντικείμενο της πρόσκλησης είναι η παροχή υπηρεσιών αθλητικών εκδηλώσεων για τη διοργάνωση του Παγκοσμίου Πρωταθλήματος Πάλης Παραλίας  Beach Wrestling) U20 & της Τελικής Φάσης Beach Wrestling World Series (εφεξής «ΔΙΟΡΓΑΝΩΣΗ »), που πρόκειται να υλοποιηθεί στην Κατερίνη 25-27/09/2026.
ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ 
Περιγραφή των αναγκών της Α.Α. 
Οι προβλεπόμενες υπηρεσίες περιλαμβάνουν τον σχεδιασμό και την υλοποίηση τόσο του τεχνικού σκέλους της διοργάνωσης όσο και της παροχής τουριστικών υπηρεσιών και υπηρεσιών προβολής και ειδικότερα υπηρεσίες οργάνωσης και διοίκησης της αθλητικής εγκατάστασης, στελέχωσης, επικοινωνίας, μετακινήσεις, διαμονή σε ξενοδοχεία, διατροφή, φιλοξενία επισήμων, χορηγίες, λοιπές εκδηλώσεις, κλπ). 
ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 

Απαιτήσεις 
Ο «ανάδοχος» θα πρέπει αποδεδειγμένα να διαθέτει σημαντική εμπειρία στο σχεδιασμό και την υλοποίηση μεγάλων αθλητικών εκδηλώσεων στο άθλημα της Πάλης ή σε συναφή αθλήματα. Επίσης, να διαθέτει τις νόμιμες άδειες για παροχή υπηρεσιών ολοκληρωμένων αθλοτουριστικών πακέτων μετακίνησης και φιλοξενίας .
ΠΡΟΔΙΑΓΡΑΦΕΣ ΚΑΙ ΧΡΟΝΟΣ ΥΛΟΠΟΙΗΣΗΣ ΕΡΓΟΥ 
Η Διοργάνωση θα πραγματοποιηθεί στην παραλία Κατερίνης που βρίσκεται σε απόσταση μικρότερη των 100 χλμ από το Διεθνές Αεροδρόμιο Μακεδονία. Αναμένονται Έλληνες & ξένοι αθλητές, αθλήτριες προπονητές, διαιτητές και συνοδοί και μέλη της Ελληνικής και Παγκόσμιας Ομοσπονδίας Πάλης, οι οποίοι εκ περιτροπής θα διαμείνουν στην έδρα της Διοργάνωσης.
A) Φιλοξενία - Ξενοδοχεία - Σίτιση 

Οι συμμετέχοντες θα διαμείνουν σε ξενοδοχεία της έδρας της Διοργάνωσης τα οποία θα απέχουν το μέγιστο 20 χλμ από την αθλητική εγκατάσταση. Τα ξενοδοχεία για τους αθλητές, τους προπονητές και τους συνοδούς θα πρέπει να είναι 3ων και 4ων αστέρων σε δίκλινα ή και τρίκλινα δωμάτια, για τους διαιτητές/κριτές και τα μέλη της οργανωτικής επιτροπής της Παγκόσμιας Ομοσπονδίας σε ξενοδοχεία 4ων αστέρων σε μονόκλινα δωμάτια και για τους επίσημους μέλη της Ελληνικής και Παγκόσμιας Ομοσπονδίας σε ξενοδοχεία 5 αστέρων σε μονόκλινα δωμάτια. Λόγω του όγκου των συμμετοχών, η διαμονή μπορεί να προσφερθεί σε περισσότερα από ένα ξενοδοχεία ωστόσο ο συνολικός αριθμός των προσφερόμενων ξενοδοχείων δεν μπορεί να είναι μεγαλύτερος των πέντε (5). Κατά ελάχιστο τα ξενοδοχεία θα πρέπει να προσφέρουν τις παρακάτω υπηρεσίες: 
· Υποδοχή με καθιστικό 
· Εστιατόριο το οποίο να προσφέρει πρωινό και δείπνο . 
· Café, Bar με σαλόνι 
· Αίθουσες συνεδριάσεων 
· Wifi Internet στους κοινοχρήστους χώρους και τα δωμάτια 
· Υπηρεσίες δωματίου 
Τα πακέτα φιλοξενίας θα συμπεριλαμβάνουν πλήρη διατροφή, ήτοι πρωινό, μεσημεριανό και δείπνο. 
Επίσης, σε ημέρα που θα συμφωνηθεί θα προσφερθεί επίσημο δείπνο σε VIPs και κριτές με ονομαστική λίστα που θα συμφωνηθεί με την Ομοσπονδία, καθώς και coffee break για τους διαιτητές και τα μέλη της Ελληνικής και Παγκόσμιας Ομοσπονδίας σε ειδικά διαμορφωμένο χώρο στο τόπο διεξαγωγής των αγώνων. Το γεύμα και το δείπνο θα προσφέρεται σε όλους τους συμμετέχοντες στην διοργάνωση σε ειδικά διαμορφωμένο χώρο στο σημείο διεξαγωγής των αγώνων ή σε κοντινό ξενοδοχείο.
B) Μετακινήσεις 

Οι μετακινήσεις των συμμετεχόντων θα πραγματοποιηθούν με 
· μισθωμένα λεωφορεία 50 θέσεων, 
· μισθωμένα λεωφορεία 35 θέσεων, 
· mini vans, 
· ταξί 
· μισθωμένα οχήματα 1.200 κε 
· μισθωμένα οχήματα 1.600 κε 
Τα οχήματα πρέπει να είναι σε άριστη κατάσταση , να διαθέτουν A/C και όλα τα νόμιμα έγγραφα. Το αναλυτικό πρόγραμμα μετακινήσεων θα διαμορφωθεί σύμφωνα με το συνολικό πρόγραμμα της διοργάνωσης και θα συμπεριλαμβάνει σε κάθε περίπτωση τις εξής μετακινήσεις . 

- Αεροδρόμιο - Ξενοδοχείο (άφιξη αποστολών)
- Ξενοδοχείο – Αθλητική Εγκατάσταση – Ξενοδοχείο καθ’ όλη τη διάρκεια των αγώνων σε τακτικά  χρονικά διαστήματα.
- Ξενοδοχείο - Αεροδρόμιο (αναχώρηση αποστολών)
Γ) Προωθητικό Υλικό 

	Με την ανάληψη της διοργάνωσης, οι διοργανωτές οφείλουν να σχεδιάσουν το λογότυπο της διοργάνωσης και να προετοιμάσουν αναλυτικό πλάνο προώθησης της διοργάνωσης. Το λογότυπο της διοργάνωσης θα τοποθετεί σε όλο το επικοινωνιακό και προωθητικό υλικό. Επιπλέον η αθλητική εγκατάσταση θα προετοιμαστεί και διαμορφωθεί με τέτοιο τρόπο ώστε να προβάλλονται οι χορηγοί της διοργάνωσης, η «UWW» αλλά και η Ελληνική Ομοσπονδία. Για το λόγο αυτό θα πρέπει να προετοιμαστούν :
 Διαφημιστικές Πινακίδες 

	Κατευθυντήριες Πινακίδες με το λογότυπο 

	Roll Ups 

	Διαφημιστικό υλικό τραπεζιού κλήρωσης 

	Διαφημιστικό υλικό τραπεζίων VIP 

	Διαφημιστικό υλικό τραπεζίων διαιτητών και γραμματείας 

	Πινακίδες Χωρών | Τελετή Έναρξης - Λήξης 

	Αεροπανό Εισόδου 

	Back Drop Απονομών 

	Backdrop Συνέντευξης Τύπου - Mixed zone 

	t-shirts προσωπικού με λογότυπο 

	Flyers 

	


Δ) Τελετές - Παροχές 

Κατά τη διάρκεια της διοργάνωσης θα πραγματοποιηθεί τελετή έναρξης και τελετή λήξης η οποία θα περιλαμβάνει παρέλαση των αθλητών και τις ομιλίες των επισήμων όπως αυτά περιγράφονται στους κανονισμούς της «UWW». 

Ε) Αθλητική Εγκατάσταση 

Η «ΔΙΟΡΓΑΝΩΣΗ» θα φιλοξενηθεί στην παραλία Κατερίνης (Beach Bar ALOHA). Η εγκατάσταση θα πρέπει να είναι διαθέσιμη 3 ημέρες πριν την επίσημη έναρξή της «ΔΙΟΡΓΑΝΩΣΗΣ» και μία μετά.  Ο «ανάδοχος» πρέπει να εξασφαλίσει τη διάθεση και το λειτουργικό κόστος αυτής.

ΣΤ) Προετοιμασία Εγκατάστασης 

Πριν την έναρξη της «ΔΙΟΡΓΑΝΩΣΗΣ», η αθλητική εγκατάσταση θα πρέπει να προετοιμαστεί σύμφωνα με τις προδιαγραφές της «UWW». Στον κεντρικό αγωνιστικό χώρο θα τοποθετηθούν δύο (2) παλαίστρες (κουλουάρ), τέντες- κερκίδες για θεατές, τέντες- καρέκλες για UWW Staff  (εκφώνηση)  και διαιτητές, τέντα δίπλα στην πύλη για το ιατρικό προσωπικό, δύο (2) οθόνες με το scoreboard, δύο (2) τέντες (μία ανά κουλουάρ) για γραμματεία και χρονόμετρα και ένα (1) χώρο για έλεγχο αντιντόπινγκ, για τις ανάγκες της «ΔΙΟΡΓΑΝΩΣΗΣ». 

1. ΥΠΟΧΡΕΩΣΕΙΣ ΤΩΝ ΔΥΟ ΜΕΡΩΝ 

1.1. Πιο συγκεκριμένα ο ανάδοχος αναλαμβάνει: 

i. Τη σύνταξη του ενημερωτικού bulletin για τη «ΔΙΟΡΓΑΝΩΣΗ» το οποίο θα προβληθεί και θα προωθηθεί από την Παγκόσμια και την Ελληνική Ομοσπονδία.
ii. Την οικονομική διαχείριση της «ΔΙΟΡΓΑΝΩΣΗΣ» και συγκεκριμένα την υλοποίηση του συμφωνηθέντος προϋπολογισμού της «ΔΙΟΡΓΑΝΩΣΗΣ» και αναλυτικότερα: 
α. την είσπραξη των συμφωνηθέντων παραβόλων συμμετοχής και εσόδων από τα πακέτα των τουριστικών υπηρεσιών της «ΔΙΟΡΓΑΝΩΣΗΣ» από τους συμμετέχοντες, καθώς και των λοιπών εσόδων που θα προκύψουν (χορηγίες κτλ.) με την έκδοση των νομίμων παραστατικών. 

β. τη σύναψη συμβάσεων με την αθλητική εγκατάσταση, προμηθευτές, τουριστικά λεωφορεία, προσωπικό κ.α. όπου αυτό απαιτηθεί.
γ. την πληρωμή των δαπανών για τις κατηγορίες εξόδων ΠΡΟΣΩΠΙΚΟ, MARKETING, ΕΞΟΔΑ ΦΙΛΟΞΕΝΙΑΣ και ΜΕΤΑΚΙΝΗΣΕΙΣ, ΑΘΛΗΤΙΚΗ ΕΓΚΑΤΑΣΤΑΣΗ που θα προκύψουν για την προετοιμασία και υλοποίηση της «ΔΙΟΡΓΑΝΩΣΗΣ», βάσει του καταρτισθέντος προϋπολογισμού. 
δ. Την οργάνωση και λειτουργική διαχείριση της παροχής των τουριστικών υπηρεσιών διαμονής, διατροφής, μετακίνησης και εκδηλώσεων για τους σκοπούς της «ΔΙΟΡΓΑΝΩΣΗΣ».
v. Την επιλογή, το συντονισμό και την πληρωμή του απαραίτητου προσωπικού για την υλοποίηση της «ΔΙΟΡΓΑΝΩΣΗΣ». 
Vi την προμήθεια του απαραίτητου αθλητικού εξοπλισμού και της υλικοτεχνικής υποδομής για την άρτια διεξαγωγή της διοργάνωσης σύμφωνα με τις τεχνικές προδιαγραφές της Παγκόσμιας Ομοσπονδίας. 
vi. Την παρουσίαση και ενημέρωση στην Οργανωτική Επιτροπή της «ΔΙΟΡΓΑΝΩΣΗΣ» προς έγκριση, αναφορικά με την πορεία του έργου (οργανωτικών θεμάτων και οικονομικού αντικειμένου), όποτε ζητείται από την «ΟΜΟΣΠΟΝΔΙΑ». 
viii. Την κάλυψη εξόδων ταξιδιού Προέδρου, Γενικού Γραμματέα, δύο (2) τεχνικών εκπροσώπων, δύο (2) τεχνικών διαιτησίας και ιατρού της Παγκόσμιας Ομοσπονδίας. 
ix. Την κάλυψη των εξόδων παραστάσεως δύο (2) τεχνικών εκπροσώπων και δύο (2) υπευθύνων διαιτησίας εφόσον αυτό ζητηθεί από την UWW. 
x. Την κάλυψη δαπανών προβολής της «ΔΙΟΡΓΑΝΩΣΗΣ» όσο και της υλοποίησης του τεχνικού σκέλους του αγωνιστικού μέρους αυτής.

xii. τη δωρεάν παροχή αυτοκινήτων για τις εσωτερικές μετακινήσεις των VIP (ξενοδοχείο-γήπεδο) όπως αυτές προκύπτουν από τους κανονισμούς της UWW. 
xviii. τη δωρεάν μετάδοση των αγώνων της «ΔΙΟΡΓΑΝΩΣΗΣ» μέσω live streaming. 
1.2 Το παρόν έργο διαχωρίζεται σε τρεις φάσεις και αφορά τις υπηρεσίες που πρέπει να υλοποιηθούν από τον ανάδοχο για την επιτυχή ολοκλήρωση της «ΔΙΟΡΓΑΝΩΣΗΣ»:
ΦΑΣΗ Α: ΠΡΙΝ ΑΠΟ ΤΟΥΣ ΑΓΩΝΕΣ 
· Ο ανάδοχος και το προσωπικό του θα αναλάβει όλη την προετοιμασία και τον προγραμματισμό της «ΔΙΟΡΓΑΝΩΣΗΣ», η οποία τελεί υπό την αιγίδα της Ελληνικής Ομοσπονδίας Πάλης. 
· Διεκπεραιώνει την επικοινωνία - γραπτή και προφορική - και επιμελείται τα σχετικά με τη διαδικασία συμμετοχής, πληρωμής και λοιπές εκκρεμότητες των αθλητών και των συνοδών τους. 
· Φροντίζει τα σχετικά με την μετακίνηση (εξωτερικού - εσωτερικού), υποδοχή και φιλοξενία των συμμετεχόντων αθλητών, συνοδών και λοιπών συμμετεχόντων στους αγώνες. 
· Φροντίζει, μεριμνά και επιβλέπει όλους τους χώρους διεξαγωγής των αγώνων ούτως ώστε να είναι έτοιμοι, από αθλητικής, τεχνικής, αισθητικής και λειτουργικής απόψεως, να λειτουργούν ανά πάσα στιγμή και να ανταποκριθούν στις απαιτήσεις του προγράμματος. 
· Φροντίζει έγκαιρα για την προμήθεια όλων των υλικών και κατασκευών όπως αυτά περιγράφονται παραπάνω, για τη διεξαγωγή δοκιμών καθώς και για τη λειτουργία των χώρων υλοποίησης. 
· Φροντίζει για τις μεταφορές των υλικών που περιγράφονται παραπάνω. 
· Επιμελείται τα σχετικά με την συγγραφή των κειμένων του επικοινωνιακού υλικού (έντυπου και ηλεκτρονικού) 
ΦΑΣΗ Β: ΚΑΤΑ ΤΗΝ ΔΙΑΡΚΕΙΑ ΤΩΝ ΑΓΩΝΩΝ 

1. Υλοποιεί τις τελετές έναρξης και λήξης των αγώνων. 
2. Επιμελείται τα σχετικά με την υποδοχή και φιλοξενία των αθλητών, συνοδών και λοιπών συμμετεχόντων στους αγώνες. 
3. Επιμελείται την εκτέλεση παραγωγής για την καλή διεξαγωγή όλων των αγώνων, προπονήσεων και λοιπών δραστηριοτήτων. 
4. Φροντίζει για την υποδοχή του κοινού στους χώρους των αγώνων. Φροντίζει για την καλή διεξαγωγή των λοιπών δραστηριοτήτων και παράλληλων εκδηλώσεων όπως αυτές περιγράφονται παραπάνω. 
ΦΑΣΗ Γ: ΜΕΤΑ ΤΟΥΣ ΑΓΩΝΕΣ 

· Επιμελείται τη συγκέντρωση του οπτικοακουστικού υλικού που έχει παραχθεί κατά τη διάρκεια των Αγώνων, και φροντίζει την απαιτούμενη τελική επικοινωνία με τους αθλητές και τους λοιπούς συμμετέχοντες στους αγώνες. 
· Παρέχει τις πληροφορίες για τη σύνταξη του απολογισμού λειτουργίας των Αγώνων, διατυπώνει προτάσεις διορθωτικών ενεργειών. 
· Φροντίζει στη παράδοση όλων των εγκαταστάσεων στην πρότερη κατάσταση. 
ΑΝΘΡΩΠΙΝΟ ΔΥΝΑΜΙΚΟ 
	Για την επιτυχή ολοκλήρωση του έργου ο ανάδοχος θα πρέπει επιπλέον από το Διευθυντή Διοργάνωσης και τον Υπεύθυνο Διοργάνωσης, να διαθέτει και το ακόλουθο προσωπικό: Περιγραφή 

	Τεχνικός Διευθυντής Αγώνων 

	Τεχνικοί Αγώνων 

	Στελέχη Διοργάνωσης 

	Γραμματειακή στήριξη 

	Υπεύθυνος Αθλητικής Εγκατάστασης 

	Υπεύθυνος Διαιτητών 

	Υπεύθυνος Scoreboard Team 

	Υπεύθυνος Travel Services 

	Υπεύθυνος Catering 

	Υπεύθυνος Τελετών 

	Υπεύθυνος Προσωπικού 

	Υπεύθυνος Marketing 

	Υπεύθυνος VIP services 

	Press Officer 

	Finance Manager 

	Υπεύθυνος Τύπου 

	Κριτές 

	Κριτές | Ζύγιση 

	Χειριστές Scoreboard 

	Χρονομέτρες 

	Ιατροί 

	Βοηθός Ιατρού 

	Ιατροί Doping Control 

	Εικονολήπτες | Ηλεκτονικου Συστήματος Διαιτησίας 

	Εικονολήπτες | Live Streaming 

	Εκφωνητής 

	Καθαρίστριες 

	Runners αποτελεσμάτων 

	Ασφάλεια γηπέδου 

	Μεταφραστής 

	Προσωπικό Υποδοχής Αεροδρομίου 

	Προσωπικό Υποδοχής στα ξενοδοχεία 

	Προσωπικό Υποδοχής στην Αθλητική Εγκατάσταση 

	Οδηγός | UWW Delegation 

	Οδηγός | UWW staff 

	Οδηγός | Επίσημοι 

	Οδηγός | Επιτροπή Διαιτησίας 

	Οδηγός | Πρόεδρος World Wrestling 

	Εθελοντές | Υποστηριξη Αγωνων | Διαπιστεύσεις 

	Εθελοντές | Υποστηριξη Αγωνων 

	Εθελοντές | Τελετές 
Dj 


ΤΕΧΝΙΚΑ ΜΕΣΑ – ΥΛΟΠΟΙΗΣΗ ΑΓΩΝΙΣΤΙΚΟΥ ΜΕΡΟΥΣ 

	Για την υλοποίηση της διοργάνωσης ο ανάδοχος υποχρεούται να εφαρμόσει τις οδηγίες και τις προδιαγραφές της UWW όπως αυτές παρουσιάζονται αναλυτικά στις εγχειρίδια της UWW. Ειδικότερα αναλαμβάνει: Καταβολή του παραβόλου διοργάνωσης προς της UWW για κάθε κατηγορία 



	Καταβολή ενοικίου για τη χρήση της αθλητικής εγκατάστασης 

	Προετοιμασία και Λειτουργία ιατρείου doping control 

	Video projector στην κεντρική αθλητική εγκατάσταση 

	Ηχητική εγκατάσταση 

	Εγκατάσταση 2 παλαίστρων (κουλουάρ)

	Προμήθεια σημαίες κρατών βάσει κανονισμών διοργάνωσης.

	Ρολόγια χρονομέτρησης 

	Πίνακες αποτελεσμάτων 

	Τεχνολογικός εξοπλισμός (τηλεοράσεις αποτελεσμάτων, κάμερες, υπολογιστές κ.α.), βάσει των προδιαγραφών τις UWW 

	Φωτοτυπικά μηχανήματα 

	Εκτυπωτές 

	Ζυγαριές 

	Καρέκλες και τραπέζια για τις ανάγκες του αγωνιστικού χώρου (κριτές, επίσημοι κ.α.), 

	Εκτυπώσεις αποτελεσμάτων και λοιπών αρχείων σχετικών με λίστες συμμετεχόντων, starting lists, weigh-in lists κ.α. 

	Ασύρματα τηλέφωνα για την εσωτερική επικοινωνία των κριτών 

	Ασθενοφόρο

	Διπλώματα 

	Νερά, 

	Μετάλλια 

	Προετοιμασία και καθαρισμό της εγκατάστασης 

	Ασφάλεια Αστικής Ευθύνης 

	Προετοιμασία και παραγωγή διαφημιστικού υλικού 


ΛΟΙΠΕΣ ΥΠΟΧΡΕΩΣΕΙΣ ΑΝΑΔΟΧΟΥ 
Επιπλέον ο Ανάδοχος υποχρεούται να αναλάβει τη : 
Δωρεάν φιλοξενία των επισήμων της UWW σε μονόκλινα δωμάτια όπως αυτό ορίζεται στους επίσημους κανονισμούς ήτοι έως 5 άτομα κατά μέγιστο (Πρόεδρος, Τεχνικός Επιτετραμένος, γιατρός και 2 Επιτετραμένοι διαιτητών). 
Δωρεάν παροχή δείπνου σε επίσημους / προσκεκλημένους / διεθνείς και Έλληνες κριτές σε αριθμό που δεν θα υπερβαίνει τα 50 άτομα. 
Δωρεάν διαμονή προσωπικού UWW σε αριθμό που δεν θα ξεπερνά τα 15 άτομα. 
Καταβολή των εξόδων παραστάσεως Προέδρου UWW. 
Καταβολή των εξόδων παραστάσεως εκπροσώπου της UWW. 
Καταβολή των εξόδων παραστάσεως των διαιτητών της UWW. 
Καταβολή των εξόδων παραστάσεως του Γιατρού UWW. 
Ο σχεδιασμός των προβλεπόμενων ενεργειών τελεί υπό την έγκριση της αρμόδιας Οργανωτικής Επιτροπής της «ΔΙΟΡΓΑΝΩΣΗΣ». 
ΤΟΥΡΙΣΤΙΚΑ ΠΑΚΕΤΑ – ΠΡΟΒΛΕΠΟΜΕΝΟΣ ΑΡΙΘΜΟΣ ΣΥΜΜΕΤΕΧΟΝΤΩΝ 
Οι τιμές των τουριστικών πακέτων για τους συμμετέχοντες στη «ΔΙΟΡΓΑΝΩΣΗ» θα διαμορφωθούν ανάλογα με τις τιμές που θα εξασφαλιστούν από τα ξενοδοχεία της έδρας της Διοργάνωσης, κατόπιν συμφωνίας των δύο μερών και θα συμπεριλαμβάνουν διαμονή, πλήρη διατροφή, μετακινήσεις, χρήση των αθλητικών και λοιπών εγκαταστάσεων, συμμετοχή στις τελετές έναρξης και λήξης της «ΔΙΟΡΓΑΝΩΣΗΣ». 
ΚΡΙΤΗΡΙΟ ΑΝΑΘΕΣΗΣ  
Κριτήριο ανάθεσης της Σύμβασης είναι η πλέον συμφέρουσα από οικονομική άποψη ανταποδοτική  προσφορά προς την Ομοσπονδία, βάσει βέλτιστης σχέσης ποιότητας – τιμής. 

ΤΡΟΠΟΣ ΑΞΙΟΛΟΓΗΣΗΣ ΤΩΝ ΠΡΟΣΦΟΡΩΝ 
Η αξιολόγηση κάθε προσφοράς θα γίνει με βάση την Τεχνική και Οικονομική προσφορά. Για την επιλογή του αναδόχου θα γίνει αξιολόγηση με αναλυτική βαθμολογία των κριτηρίων που έχουν τεθεί (Α. Τεχνική Αξιολόγηση) και υπολογισμός του τελικού βαθμού της κάθε προσφοράς, με βάση τα τεχνικά και οικονομικά στοιχεία της προσφοράς του κάθε προσφέροντος. 

Αρχικά γίνεται βαθμολόγηση της τεχνικής προσφοράς με βάση όλα τα επιμέρους κριτήρια που αναφέρονται κατωτέρω στο παρόν άρθρο. Το άθροισμα της βαθμολογίας των εν λόγω κριτηρίων σταθμίζεται με βάση το συντελεστή της Τεχνικής προσφοράς . 
Η Βαθμολογία της οικονομικής προσφοράς γίνεται με βάση τον τύπο που αναφέρεται παρακάτω (Β). Ο βαθμός αυτός σταθμίζεται με βάση το συντελεστή της οικονομικής προσφοράς . 

Η βαθμολογία προκύπτει ως το άθροισμα των σταθμισμένων βαθμών (Γ) . 
Α. ΤΕΧΝΙΚΗ ΑΞΙΟΛΟΓΗΣΗ Η Τεχνική προσφορά έχει συντελεστή βαρύτητας 50% (ΣΒΤΠ, Συνολικός Βαθμός Τεχνικής Προσφοράς) 
Β.ΟΙΚΟΝΟΜΙΚΗ ΑΞΙΟΛΟΓΗΣΗ Η Οικονομική προσφορά έχει συντελεστή βαρύτητας 50% (ΒΟΠ, Βαθμός Οικονομικής Προσφοράς) (ΒΟΠ, Βαθμός Οικονομικής Προσφοράς) 
Α. ΤΕΧΝΙΚΗ ΑΞΙΟΛΟΓΗΣΗ 
Η Τεχνική προσφορά κρίνεται από τα ακόλουθα: 
	ΚΡΙΤΗΡΙΟ
	ΠΕΡΙΓΡΑΦΗ
	ΣΥΝΤΕΛΕΣΤΗΣ ΒΑΡΥΤΗΤΑΣ

	Κ1
	Εμπειρία στην υλοποίηση αθλητικών εκδηλώσεων στο άθλημα της Πάλης ή σε συναφή αθλήματα. Η εμπειρία θα πρέπει να αποδεικνύεται με μια (1) τουλάχιστον ανάθεση.
	50,00%

	Κ2
	Εμπειρία στο σχεδιασμό και την διάθεση ολοκληρωμένων αθλοτουριστικών πακέτων με υπηρεσίες φιλοξενίας για αθλητικές διοργανώσεις. .

Η εμπειρία θα πρέπει να αποδεικνύεται με  μία (1) τουλάχιστον σχετική σύμβαση.

	50,00%


Β. ΟΙΚΟΝΟΜΙΚΗ ΑΞΙΟΛΟΓΗΣΗ 
Η Οικονομική προσφορά έχει συντελεστή βαρύτητας 50% 
Για κάθε Διαγωνιζόμενο θα αξιολογηθεί ο Βαθμός της Οικονομικής Προσφοράς (ΒΟΠ) με βάση το μεγαλύτερο προσφερόμενο ανταποδοτικό τίμημα. 
Γ. ΤΕΛΙΚΗ ΑΞΙΟΛΟΓΗΣΗ 
Υπολογισμός του Τελικού Βαθμού κάθε διαγωνιζομένου (ΤΒ) Ο τελικός βαθμός κάθε διαγωνιζομένου θα υπολογισθεί με τον ακόλουθο μαθηματικό τύπο: 
TB = (ΣΒΤΠ x 0,50) + (ΒΟΠ x 0,50)  άθροισμα των σταθμισμένων βαθμολογιών όλων των κριτηρίων.

Παγκόσμιο Πρωτάθλημα  Πάλης Παραλίας - Beach Wrestling U20 &

Παγκόσμιο Πρωτάθλημα Ανδρών /Γυναικών Πάλης Παραλίας 

Beach Wrestling World Series Τελική Φάση
Κατερίνη, 25-27/09/2026
Προσκεκλημένες Χώρες : Όλες οι Εθνικές Ομοσπονδίες – μέλη της UWW

- Εκτιμώμενη Συμμετοχή: Ελλήνων και Ξένων Αθλητών/τριών – Συνοδών – Διαιτητών – Εκπρόσωποι Παγκόσμιας ομοσπονδίας   250  άτομα.       

	
	ΕΞΟΔΑ - ΚΑΤΗΓΟΡΙΑ  ΔΑΠΑΝΗΣ ΜΕ ΑΝΑΛΥΣΗ
	ΠΟΣΟ ΣΕ €

	1
	Διαμονή & πλήρης διατροφή αποστολών (αθλητών, προπονητών, συνοδών, διαιτητών, προσωπικού αγώνων, ελληνικής αποστολής, μελών UWW) 250 άτομα Χ 3 ημέρες
	50.000€ 



	2
	Μετακίνηση αποστολών (αεροδρόμιο – ξενοδοχείο – αθλητικό κέντρο – εσωτερικές μετακινήσεις) με βάν, λεωφορεία και ΙΧ 
	15.000€ 



	
	
	

	3
	Αφίσες ,δίπτυχο, διπλώματα, μετάλλια, κύπελλα, πλακέτες, αναμνηστικά δώρα  
	3.000 €



	4
	Μεταφορά υλικών, τοποθέτηση, διαμόρφωση αγωνιστικού χώρου, ενοικίαση και τοποθέτηση εξέδρας.
	4.000 €



	5
	Προσωπικό αγώνων  

(Γραμματεία οργάνωσης αγώνων, χρονομέτρες, ασφάλεια, καθαριότητα, βοηθητικό προσωπικό) 
	3.000 €



	6
	Γιατροί, Υγειονομική υπηρεσία –Φαρμακευτικό υλικό
	2.000 €



	7
	Διαφήμιση προβολή αγώνων (Γραφείο Τύπου – Διαφημιστικό σπότ & αμοιβές δημοσιογράφων, Web TV)
	3.000 €



	8
	Αγορά – ενοικίαση εξοπλισμού ( πτυσσόμενη κερκίδα, μικροφωνική, φωτισμός, τηλεοράσεις,Projectors, computer, dvd player κλπ & τεχνική και ηλεκτρονική υποστήριξη ΙΤ
	6.000 €



	9
	Τελετή έναρξης – Λήξης
	3.000 €



	10
	Συνδρομή UWW  αμοιβές και έξοδα μετακίνησης υπευθύνων αγώνων διεθνούς ομοσπονδίας  
	5.000 €



	11
	Απρόβλεπτα έξοδα 
	1.000 €



	
	ΣΥΝΟΛΟ
	95.000 €  




Οι προσφορές θα πρέπει να κατατεθούν εντός πέντε (5) ημερών από την δημοσίευση της παρούσης διακήρυξης στην ιστοσελίδα της Ομοσπονδίας με ένα από τους παρακάτω τρόπους:
α) Αυτοπροσώπως στο πρωτόκολλο της Ελληνικής Ομοσπονδίας Πάλης ( Ολυμπιακό Κέντρο Άνω Λιοσίων) στη διεύθυνση Αρτάκης & Λόρδου Βύρωνα, Άνω Λιόσια, Τ.Κ. 13343, τηλ.: 2103307176-78.
β) Με ηλεκτρονική αποστολή στην διεύθυνση info@eofp.gr
Η Ελληνική Ομοσπονδία Πάλης διατηρεί την πλήρη και αποκλειστική ευχέρεια να ακυρώσει, αναστείλει, τροποποιήσει ή μεταθέσει χρονικά την παρούσα διαδικασία χωρίς προηγούμενη ενημέρωση, καθώς και να διακόψει διαπραγματεύσεις ή συνομιλίες σε οποιοδήποτε χρονικό σημείο, χωρίς καμία ευθύνη έναντι των συμμετεχόντων ή/και τρίτων προσώπων.

Τέλος, ενημερώνουμε ότι τον ανάδοχο βαρύνουν οι κρατήσεις υπέρ τρίτων και οι εισφορές που ισχύουν κατά το χρόνο υποβολής της προσφοράς, ανάλογα με το αντικείμενο της σύμβασης και την πηγή χρηματοδότησης.
Ο Πρόεδρος του Δ.Σ. της

Ελληνικής Ομοσπονδίας Πάλης

Στέργιος ΛΕΩΝΑΚΗΣ[image: image1.png]




